# Formandens årsberetning til XMO Brugerforeningens Generalforsamling 17 marts 2023

**Landskabet:**

Jeg skriver lidt om det hvert år af hensyn til nye medlemmer:

Jeg syntes det er vigtigt at vi formidler noget af kompleksiteten i programudviklingen. En del af den nyudvikling og opdatering der pålægges os og CGM kommer fra 3. Part fx: FMK, DDV, KM, Blanketter, Web.reg, og meget andet. MEDCOM, som er finansieret af Sundhedsministeriet, Danske Regioner og KL, står som omdrejningspunkt i styringen af standarder for hvilke krav der er, til alle sundhedsaktørenes programmer. Noget af det vi som bestyrelse i de forgangne år oplever som frustrerende, er at vi i stigende grad oplever at 3. Parts indflydelse fylder så meget for CGM, at brugernes ønsker til forbedringer og program optimering, bliver nedprioriteret til fordel for 3. Parts Krav. Bestyrelsens holdning er at der er et stigende behov for vores eksistens til at fastholde at CGM skal lytte til brugernes ønsker, input og krav, da vi betaler for og er afhængige, af et velfungerende stykke software. Det er bestyrelsens indtryk at der bliver lyttet til dette krav fra CGMs side.

**Aktiviteter 2022/23:**

CGM blev i Dec. 2021 ramt af Randsomware angreb og det har forplantet sig ind i vores arbejde ind i 2022. VI har haft begrænset adgang til Access Violations registreringen som er en af vores kæpheste, altså hvor tit kommer der en fejl der kræver at man genstarter programmet.  Det kører igen og vi har et kontinuerligt fokus på dette. Vi har også løbende et punkt der hedder support ventetider.

Version 11.0 blev udviklet og lanceret med tanke på at programmet skulle være hurtigere, mere ”upto date” og klargjort til TechUpgrade. Bestyrelsens medlemmer har været brugt som Beta-testere, det betyder at vi dagligt har indberettet fejl i tæt samarbejde med udviklerne. Vi indberetter stadig fejl, og som versionen er bredt ud er alle øvrige brugerne også begyndt at melde ind - tak for det. Beta-testningen er et stort arbejde og alle i bestyrelsen gør det uden beregning, samtidigt med at vi passer vores patienter. Robert Balslev testede faktisk en tidlig version som var så fejlbehæftet at den blev trukket tilbage, det er en hård proces med et program der ikke fungerer mens man har patienter, det håber jeg på at brugerforeningens medlemmer værdsætter. Der har været så mange fejl i de versioner vi har testet, at vi har bedt CGM kigge mere på deres eget testmiljø (Alfa-testning), inden den ryger til Betatestning.

Generelt er tanken er at få luget ud i alle de småfejl der er i en ny version inden den kommer ud til flertallet, desværre har vi ikke haft indflydelse på hvornår denne opdatering rent faktisk blev sendt. Vi syntes stadigt ikke programmet har for mange fejl…

Processen med at få version 11 ud har taget så meget ressource fra CGM at vi ikke har fået særligt mange af brugerforeningens ønsker i udvikling bla. har Labkortet måtte vente den store overhaling noget vi har haft i støbeskeen længe. Vi har været inde over nogen småting, som jo gerne skulle lette vores hverdag fx Flueben 0127/0105 i korrespondancemodulet, Børnejournalen finpudsning US, Vacciner og regninger i et hug. Genvejstaster fra skrivebordskalenderen, diagnose på e-kons, osv.

Vi håber og regner med at 2023 bliver et år hvor vi kan få udviklet programmet i en retning så det er os brugere der får mærkbare nye tiltag. Det er den kamp vi er klar til at fortsætte i bestyrelsen.

Eva henriksen har haft et stort arbejde med vores medlems kartotek og klargjort til BS opkrævning af abonnement så det ikke kræver manuel udsendelse hvert år.

Bruger aktivitet. Facebook er der hvor de fleste brugere efterhånden mødes. Bestyrelsen er aktive der, men det er også skønt at se den Bruger til Bruger hjælpe vi får så meget ud af alle sammen.  Vi kan kun opfordre til at i bruger det løbende der er meget vi kan lære af hinanden.  I skrivende stund er der 443 personer i FB- gruppen.

Sidst men ikke mindst afholdes Årsmøde 2023, med ca.100 deltagende til dagen både læger og personale, herunder afvikling af generalforsamling. Det har været et stort arbejde for bestyrelsen, og vi håber deltagerne får et godt udbytte.

**Medlemsaktivitet:**

Medlemmer Brugerforeningen:  334 Tilmeldte facebook siden XMO-brugerforening:443

Tak til hele bestyrelsen for et stort stykke arbejde. Tak til medlemmerne for den gode aktivitet der er kommet på FB gruppen, vi kan lære meget af hinanden. Tak for i år.